**Likumprojekta**

**„Grozījumi likumā „Par uzņēmumu ienākuma nodokli”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | | | | | | | |
| 1. | | Pamatojums | | | | | | Likumprojekts „Grozījumilikumā „Par uzņēmumu ienākuma nodokli”” (turpmāk ― likumprojekts) ir izstrādāts, lai izpildītu:  - Latvijas Stratēģiskās attīstības plāna 2010. - 2013. gadam 1.2.1.1.apakšpunktā minēto uzdevumu samazināt uzņēmējiem administratīvo slogu maksājot nodokļus;  - Kooperatīvo sabiedrību likuma pārejas noteikumu 14.punktu, kas paredz, ka Ministru kabinetam līdz 2013.gada 1.martam ir jāsagatavo un jāiesniedz Saeimā nepieciešamie grozījumi nodokļu likumos, lai nodrošinātu Kooperatīvo sabiedrību likuma 33.panta otrajā daļā paredzēto atbilstīgo mežsaimniecības pakalpojumu kooperatīvo sabiedrību un to biedru nodokļu maksāšanas kārtības noteikumu izpildi;  - Ministru kabineta 2012.gada 24.jūlija Rīkojuma nr.355 „Par Koncepciju par augstākās izglītības institūcijām piemēroto tiešo nodokļu tiesisko regulējumu” 2.1punktu, kas paredz speciālu uzņēmumu ienākuma nodokļa režīmu augstskolām;  - Ministru kabineta 2012.gada 26.novembra rīkojuma Nr.555 (prot. Nr.65 27.§) 3.2.apakšpunkts;  - Likumprojekta „Grozījumi Reģionālās attīstības likumā” (Nr750/Lp11) anotācijā paredzēto, ka vienlaicīgi ar regulējuma izslēgšanu attiecībā uz īpaši atbalstāmajām teritorijām (turpmāk – ĪAT), jāveic grozījumus likumā, lai izslēgtu normas, kas nosaka uzņēmumu ienākuma nodokļa atvieglojuma piemērošanu par pamatlīdzekļiem, kas tiek izmantoti saimnieciskās darbības nodrošināšanai ĪAT.;  - Ministru kabineta 2013.gada 27.augusta protokollēmums par iespēju pagarināt nodokļu atvieglojumus un no 2014.gada 1.jūlija ieviest jaunu uzņēmumu ienākuma nodokļa atvieglojumu pētniecības un attīstības veicināšanai, no 2015.gada 1.janvāra atcelt esošo atvieglojumu pētniecības un attīstības izmaksām.  - Nacionālais attīstības plānu 2014.-2020.gadam un tā saistītajiem plānošanas dokumentiem - Latvijas ilgtspējīgas attīstības stratēģija līdz 2030.gadam un Latvijas nacionālā reformu programma „ES 2020” stratēģijas īstenošana. NAP ekonomiskās politikas prioritātes „Tautas saimniecības” pamatā ir četri rīcības virzieni - augstražīga un eksportspējīga ražošana un starptautiski konkurētspējīgi pakalpojumi, izcila uzņēmējdarbības vide, attīstīta pētniecība, inovācija un augstākā izglītība, kā arī energoefektivitāte un enerģijas ražošana, kas paredz uzdevumus arī nodokļu politikas īstenošanai, proti, pilnveidot nodokļu stimulu (atvieglojumu) sistēmu, lai atbalstītu jaunu produktu izstrādi un investīciju piesaisti uzņēmumu konkurētspējas stiprināšanai. | | | | | | | | |
| 2. | | Pašreizējā situācija un problēmas | | | | | | *Nodokļa režīms lauksaimniecības pakalpojumu kooperatīvajām sabiedrībām un mežsaimniecības pakalpojumu kooperatīvajām sabiedrībām (likuma „Par uzņēmumu ienākuma nodokli” (turpmāk – likums) 2.pants, 6.panta pirmās daļas 21.punkts un ceturtās daļas 17.punkts, 22.panta 8.1daļa, Pārejas noteikumu 112.punkts)*  2012.gada 13.septembrī stājās spēkā likums „Grozījumi Kooperatīvo sabiedrību likumā”, kas paredz mežsaimniecības pakalpojumu kooperatīvo sabiedrību izveidošanu un saskaņā ar kuru atbilstīgās mežsaimniecības pakalpojumu kooperatīvās sabiedrības biedrs maksā attiecīgi iedzīvotāju ienākuma nodokli vai uzņēmumu ienākuma nodokli no pārpalikuma daļas, kas tam pienākas. Tādējādi ir nepieciešams papildināt likuma 2.panta trešo daļu, kas paredz atvieglotu nodokļa režīmu lauksaimniecības pakalpojumu kooperatīvajām sabiedrībām, kas atbilst normatīvajos aktos noteiktajiem kritērijiem, ar tādu pašu nodokļa režīmu arī mežsaimniecības pakalpojumu kooperatīvajām sabiedrībām, kas atbilst normatīvajos aktos noteiktajiem kritērijiem (turpmāk – atbilstīgās kooperatīvās sabiedrības).  Papildus nepieciešams precizēt minētās normas piemērošanas kārtību. T.i., Ministru kabineta 2012.gada 21.februāra noteikumu Nr.137 „Noteikumi par lauksaimniecības pakalpojumu kooperatīvās sabiedrības reģistrācijai nepieciešamajiem dokumentiem un šīs sabiedrības atbilstības izvērtēšanu” 8.punkts nosaka, ka sabiedrībai atbilstības statusu piešķir par pēdējā pārskata gada saimnieciskās darbības rādītājiem. Atbilstības statuss tiek piešķirts uz vienu gadu, kas sākas nākamajā dienā pēc lēmuma pieņemšanas. Ņemot vērā, ka uzņēmumu ienākuma nodokļa atvieglotais režīms ir piemērojams attiecībā uz to taksācijas periodu, kuru izvērtē, nevis par taksācijas periodu, kurā tiek piešķirts atbilstības statuss, tad likuma 2.panta trešā daļa nav viennozīmīgi skaidra un iespējama dažāda tās interpretācija, ko nepieciešams novērst.  Papildus tam, likuma 2.panta trešā daļa paredz, ka lauksaimniecības pakalpojumu kooperatīvās sabiedrības, kas atbilst noteiktajiem kritērijiem, biedrs uzņēmumu ienākuma nodokli maksā par tam sadalīto atbilstošās kooperatīvās sabiedrības pārpalikuma daļu. Likuma normas būtība attiecībā uz atbilstīgajām kooperatīvajām sabiedrībām ir tāda, ka uzņēmumu ienākuma nodoklis tām ir jāmaksā tikai tad, kad gūtā peļņa netiek atstāta sabiedrības rīcībā darbības attīstībai. Likuma mērķis nav šīs sabiedrības atbrīvot no uzņēmumu ienākuma nodokļa nomaksas. Ņemot vērā minēto, atbilstīgo kooperatīvo sabiedrību gūtajai peļņai būtu jābūt apliktai ar uzņēmumu ienākuma nodokli kā jebkurai citai uzņēmējsabiedrībai tikai ar nobīdi laikā, pretējā gadījumā tiktu kropļota konkurence. Ņemot vērā, ka vispārējā gadījumā nodokļa maksātājs uzņēmumu ienākuma nodokli maksā par izdevumiem, kas nav saistīti ar saimniecisko darbību (piemērojot izdevumu palielinošu koeficientu, t.i., palielinot ar nodokli apliekamo ienākumu par 50% no faktiskās izdevumu summas), un to, ka minētās summas netiek atstātas sabiedrības rīcībā tās darbības attīstībai un šie izdevumi nenodrošina sabiedrības turpmāko saimniecisko darbību, tad šādus izdevumus būtu jāapliek ar uzņēmumu ienākuma nodokli arī atbilstīgajām kooperatīvajām sabiedrībām, pretējā gadījumā veidojas diskriminējoša attieksme pret citām uzņēmējsabiedrībām, kas rada iespēju šo atšķirīgo kārtību izmantot nepamatotai nodokļa sloga samazināšanai. Ņemot vērā atšķirīgo uzņēmumu ienākuma nodokļa piemērošanas režīmu likumā nepieciešams noteikt, ka uzņēmumu ienākuma nodokli no izdevumiem, kas nav saistīti ar saimniecisko darbību maksā atbilstīgās kooperatīvās sabiedrības biedri. Lai samazinātu administratīvo slogu, un novērstu situāciju, kad nenozīmīga summa, kura izmantota reprezentācijas pasākumiem tiek sadalīta to biedriem, tad likumā attiecībā uz reprezentācijas izdevumiem ir nepieciešams noteikt kritēriju, kuru pārsniedzot minētie izdevumi ir attiecināmi uz biedru gūto ienākumu.  Ņemot vērā arī papildus minētos grozījumus attiecībā uz izdevumu, kas nav saistīti ar saimniecisko darbību, attiecināšanu uz atbilstīgo kooperatīvo sabiedrību biedru gūto ienākumu, lai novērstu likuma normu dažādu piemērošanu, likumā nepieciešams nepārprotami noteikt, ka minēto sabiedrību biedrs savā uzņēmumu ienākuma nodokļa deklarācijā iekļauj ar nodokli apliekamo pārpalikuma daļu, t.i., uz biedru attiecināmo pārpalikuma daļu, kura uzrādīta atbilstīgās sabiedrības kooperatīvās sabiedrības deklarācijā par sadalīto pārpalikumu (Ministru kabineta 2011.gada 20.decembra noteikumu nr. 981 „Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu” 3.pielikums), vienlaicīgi samazinot gada pārskata peļņas vai zaudējumu aprēķinā uzrādīto atbilstīgās sabiedrības sadalīto pārpalikuma daļu (tādējādi ar uzņēmumu ienākuma nodokli tiek aplikta arī tā, ar saimniecisko darbību nesaistīto izdevumu, daļa, kura netiek iekļauta atbilstīgās kooperatīvās sabiedrības biedra peļņas vai zaudējumu aprēķinā, kā no sabiedrības saņemtā pārpalikuma daļa).  *Izmaksas nerezidentam*  *- nerezidentu ienākums no nekustamā īpašuma atsavināšanas Latvijā (likuma 3.panta 4.8daļa, 22.panta 12. un 13.daļa)*  Likuma 3.panta ceturtās daļas 7.punkts paredz, ka no nerezidentam izmaksātās atlīdzības par Latvijā esoša nekustamā īpašuma atsavināšanu jāietur nodoklis piemērojot 2 % nodokļa likmi. Tā kā Eiropas Komisija norādījusi, ka Latvijas rezidents nodokli aprēķina no gūtā ienākuma, t.i., atskaitot izdevumus, piemērojot 15% nodokļa likmi, tad šādu pašu iespēju ir jāparedz arī attiecībā uz nerezidenta gūto ienākumu.   * *maksājumi nerezidentam, kas atrodas, ir izveidots vai nodibināts zemu nodokļu un beznodokļu valstīs vai teritorijās (likuma 3.panta astotās daļas 3.punkts, 8.1 un 8.2daļa)* * Likuma 3.panta astotā daļa paredz, ka nodoklis jāietur izmaksas brīdī no maksājumiem nerezidentam, kas atrodas, ir izveidots vai nodibināts zemu nodokļu un beznodokļu valstīs vai teritorijās. Savukārt, ja Valsts ieņēmumu dienests (turpmāk – VID) ir izvērtējis darījuma cenas atbilstību tirgus cenai, tad nodokļa maksātājs nodokli izmaksas brīdī var neieturēt. Lai samazinātu administratīvo slogu, likumā nepieciešams noteikt, ka VID darījuma cenas izvērtējums nav nepieciešams, ja darījums par preču iegādi atbilst tirgus vērtībai. * Likuma normas paredz, ka līdz 2013.gada 31.jūnijam nodoklis no nerezidentam izmaksātajiem procentu maksājumiem, ja to maksātājs un saņēmējs ir saistīti uzņēmumi vai personas, ieturēja nodokli piemērojot 10% likmi, bet procentu maksājumiem, ko Latvijas Republikā reģistrētās kredītiestādes izmaksā ar tām saistītiem uzņēmumiem vai personām, bija jāietur nodoklis piemērojot 5% likmi. Savukārt līdz 2013.gada 31.decembrim no izmaksātajām summām nerezidentam no maksājumiem par autortiesībām (ieskaitot blakustiesības) vai tiesībām izmantot autortiesības (ieskaitot blakustiesības) uz literāru vai mākslas darbu, ieskaitot filmas un fonogrammas ir jāietur nodoklis piemērojot 15% likmi, savukārt no maksājumiem par pārējiem intelektuālā īpašuma veidiem jāietur nodoklis piemērojot 5% likmi. Lai veicinātu ārvalstu uzņēmējsabiedrības veikt investīcijas Latvijā, kā arī, lai samazinātu nodokļu plānošanu, kur darījumos tiek izmantotas personas, kuras atrodas, ir izveidotas vai nodibinātas zemu nodokļu un beznodokļu valstīs vai teritorijās, sākot ar 2014.gadu tiek ieviests atvieglojums par nerezidentiem veiktajiem procentu maksājumiem un maksājumiem par intelektuālo īpašumu, t.i., šie maksājumi tiek atbrīvoti no nodokļa ieturēšanas izmaksas brīdī. Tomēr, lai šos atvieglojumus neizmantotu arī nerezidenti, kuri atrodas, ir izveidoti vai nodibināti zemu nodokļu un beznodokļu valstīs vai teritorijās, likumā ir nepieciešams noteikt, ka no minētajiem nerezidentam izmaksātajiem procentu maksājumiem un maksājumiem par intelektuālo īpašumu ir jāietur uzņēmumu ienākuma nodoklis izmaksas brīdī. Ņemot vērā, ka no minētajiem maksājumiem līdz 2013.gada 31.decembrim ir jāietur nodoklis neatkarīgi no tā, ka darījumi atbilst tirgus cenai, tad likumā jānosaka, ka attiecībā uz šiem darījumiem netiek dota iespēja prasīt VID atļauju no šīm summām nodokli neieturēt.   Jāņem vērā, ka publiskajā apgrozībā esošo vērstpapīru emitentam nav informācijas par ienākumu, kas gūti no šiem vērtspapīriem, saņēmēju. Līdz ar to likumā bija ietverta norma, kas paredzēja, ka šajā gadījumā uzņēmumu ienākuma nodokli jāietur starpniekam, kurš veic norēķinus ar ienākuma saņēmēju (norma tika izslēgta, jo bija attiecināma uz punktiem, kuri tika izslēgti). Ņemot vērā, ka nodokļa ieturēšana no ienākuma, kas gūts no publiskajā apgrozībā esošajiem vērtspapīriem, tiek saglabāta, ja maksājums tiek veikts nerezidentam, kurš atrodas, ir izveidots vai nodibināts zemu nodokļu un beznodokļu valstī vai teritorijā, tad likumā iepriekšminēto prasību nepieciešams saglabāt attiecībā uz zemu nodokļu un beznodokļu valstu vai teritoriju rezidentiem.  *Nodokļa režīms augstskolām, koledžām un zinātniskajām institūcijām (likuma 6.panta pirmās daļas 22.punkts un ceturtās daļas 18., 19. un 20.punkts)*  Lai nodrošinātu atbalstu augstskolām, koledžām un zinātniskajām institūcijām, likumā nepieciešams noteikt, ka ar uzņēmumu ienākuma nodokli netiek aplikts augstskolu un koledžu ienākums, kas gūts kā samaksa par jebkāda veida apmācību un par veiktajiem pētniecības darbiem, ieskaitot minētajiem mērķiem piešķirtos valsts budžeta līdzekļus (tai skaitā valsts budžeta transfertus), kā arī par ienākumu, ko gūst augstskolas publiski izpildīto un izstādīto (izstādes, koncerti u.tml.) darbu veidā, kas organizēti studiju procesā mākslinieciskās jaunrades darbības ietvaros. Papildus tam, nepieciešams noteikt, ka ar nodokli netiek aplikts zinātnisko institūciju ienākums, kas gūts kā samaksa par veiktajiem pētniecības darbiem ievērojot normas, kas nosaka ierobežojumus valsts atbalsta piešķiršanai.  *Tonnāžas nodokļa maksātāja status (likuma 1.panta 12.daļas 1.punkts)*  Ņemot vērā, ka par kuģa, kura neto tonnāža ir mazāka par 100 tilpības vienībām, izmantošanu nevar reģistrēties kā tonnāžas nodokļa maksātājs, kas jau ir noteikts Ministru kabineta 2006.gada 14.jūlija noteikumu Nr.556 „Likuma „Par uzņēmumu ienākuma nodokli” normu piemērošanas noteikumi” 69.1punktā, ir jāveic redakcionāli precizējumi likuma 1.panta 12.daļā, lai būtu viennozīmīgi skaidra noteiktā prasība.  *Ienākumam pielīdzināms aizdevums (likuma 5.panta pirmā daļa)*  Likumprojekta „Grozījumi likumā „Par iedzīvotāju ienākuma nodokli”” normas paredz pienākumu atsevišķos gadījumos ieturēt iedzīvotāju ienākuma nodokli no darba ņēmējam izsniegtajiem un noteiktā laikā neatmaksātiem aizdevumiem, ja pēc ekonomiskās būtības aizdevums uzskatāms par atlīdzību. Ņemot vērā, ka iedzīvotāju ienākuma mērķiem šādus aizdevumus no nodokļu aspekta pielīdzina darba algai, tad no uzņēmumu ienākuma nodokļa šādus ienākumiem pielīdzināmus aizdevumus nevajadzētu uzskatīt par tādiem, kas nav saistīti ar saimniecisko darbību. Likumā jānosaka, ka par šīm summām netiek palielināts ar uzņēmumu ienākuma nodokli apliekamais ienākums.  *Nodokļa atvieglojumu izmaiņas (likuma 6.panta pirmās daļas 23. un 24.punkts un ceturtās daļas 2. un 21.punkts, 6.6pants,14.1pants, 17.2panta ceturtās daļas 1.punkts,pārejas noteikumu 99., 114., 115. un 117.punkts.)*  Ar 2014. gada 1.janvāri spēku zaudē divi būtiskākie uzņēmumu ienākuma nodokļa atvieglojumi investīciju veicināšanai. Finanšu ministrija kopīgi ar Ekonomikas ministriju izvērtēja uzņēmumu ienākuma nodokļa atvieglojumus un konstatēja, ka arī periodā pēc 2014. gada 1.janvāra būtu nepieciešams veicināt investīcijas un īpašu uzmanību pievērst izpētes un attīstības veicināšanai. Ministru kabinetā š.g. 20. augustā tika izskatīts informatīvais ziņojums „Par iespējām ieviest uzņēmumu ienākuma nodokļa atvieglojumus investīciju veicināšanai”.  Lai veicinātu investīcijas un ieguldījumus pētniecībā un attīstībā, Ministru kabineta 2013.gada 27.augusta sēdē tika nolemts:   1. līdz 2020. gadam pagarināt nodokļa atvieglojumu par jaunajām ražošanas tehnoloģiskajām iekārtām nosakot, ka no 2014.gadā līdz 2020.gadam nolietojuma summas aprēķināšanas katras jaunas ražošanas tehnoloģiskās iekārtas iegādes vērtību vai izveidošanas vērtību taksācijas periodā, palielina, reizinot ar koeficientu 1,5; 2. līdz 2020.gadam pagarināt nodokļa atlaides piemērošanu par veiktajiem ieguldījumiem atbalstāmajos investīciju projektos virs 10 milj. *euro.* 3. no 2014. gada 1. jūlija ieviest jaunu atvieglojumu pētniecības un attīstības veicināšanai, atļaujot, aprēķinot ar uzņēmumu ienākuma nodokli apliekamo ienākumu, to samazināt par izdevumiem, kas reizināti ar koeficientu 3, ja tie tieši attiecas uz izpētē nodarbināto darbinieku, kuram ir atbilstoša augstākā izglītība, darbaspēka izmaksām un izpētes pakalpojumu iepirkšanu no specializētām zinātniskām institūcijām nodokļa maksātāja saimnieciskās darbības attīstībai;   Vienlaicīgi, lai šīs izmaiņas īstermiņa un ilgtermiņā neradītu negatīvu fiskālo ietekmi uz valsts kopbudžetu, pārskatot esošo uzņēmumu ienākuma nodokļa atvieglojumu efektivitāti, tika nolemts:   1. no 2014.gada 1.janvāra atcelt esošo atvieglojumu zaudējumu pārnešanai uzņēmumu grupā (likuma 14.1pants); 2. No 2014.gada 1.janvāra atcelt nodokļa atvieglojumu par nosacītu kredītprocentu summu (likuma 6.panta 17.daļa); 3. no 2015. gada 1. janvāra atcelt esošo mazāk efektīvo atvieglojumu pētniecības un attīstības izmaksām (likuma 13.panta 4.1daļa); 4. atvieglojumu, kas nosaka, ka ar uzņēmumu ienākuma nodokli apliekamo ienākumu var samazināt par summām, kas izmaksātas subsīdiju veidā kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai saglabāt līdz 2016.gadam (ieskaitot), izlīdzinot regulējumu ar iedzīvotāju ienākuma nodokli.   *Zaudētā pamatkapitāla daļa (likuma 6.panta pirmās daļas 8.punkts)*  Ar likuma 2011.gada 15.decembra grozījumiem likumā tika noteikts, ka ar 2013.gada 1.janvāri akciju atsavināšanai tiek piemērots neitrāls uzņēmumu ienākuma nodokļa režīms, t.i., atsavinot akcijas neņem vērā ne peļņu, ne zaudējumus. Minētais režīms tika ieviests, lai veicinātu ieguldījumus neizmantojot zemu nodokļu vai beznodokļu valstis un teritorijas. Lai vienādotu nodokļu režīmu arī situācijā, kad tiek veikta uzņēmuma likvidācija, ir nepieciešams precizēt likuma normas līdzdalības likvidācijas gadījumā. Tā kā akcijas uzņēmējsabiedrības īpašumā vairs nav arī tad, kad ir notikusi uzņēmējsabiedrības likvidācija, tad arī šajā gadījumā ir jānodrošina neitrāls uzņēmumu ienākuma nodokļa režīms.  *Informācija par vidējo kredīta likmi (likuma 6.4pants)*  Likuma 6.4panta normas paredz, ka informāciju par vidējo īstermiņa kredītu likmi kredītiestādēs iegūst no Centrālās statistikas pārvaldes. Par 2012.gadu LCSP noteiktā vidējās svērtās īstermiņa kredītu procentu likmes kredītiestādēs 2012.gada decembrī (latos) bija 6,2 %, bet Latvijas Bankas noteiktās Iekšzemes nefinanšu uzņēmumiem latos izsniegto kredītu gada vidējā svērtā procentu likme bija 3,93 %.  Tā kā vidējo īstermiņa kredītu likmi kredītiestādēs nosaka Latvijas Banka, tad minēto normu nepieciešams attiecīgi precizēt. Ņemot vērā, ka Centrālās statistikas pārvaldes noteiktā vidējā procentu likme atšķiras no Latvijas Bankas noteiktās, kā arī to, ka vidējā procentu likme par izsniegtajiem aizdevumiem gada sākumā var atšķirties no vidējās procentu likmes gada beigās, tad likuma 6.4panta pirmajā daļā nepieciešams palielināt vidējās kredīta likmes palielinošo koeficientu.  *Neatgūto parādu norakstīšana (likuma 9.pants)*  Likuma 9.panta pirmās daļas 1.punkts nosaka, ka zaudētās parāda summas var norakstīt, ja tiek izpildīti noteiktie kritēriji, kur viens no tiem paredz, ka ienākums, kas attiecas uz šiem parādiem, pirms tam ir ticis iekļauts apliekamā ienākuma aprēķinā. Ienākumā netiek iekļautas zaudētās aizdevuma summas, par kurām tika aprēķināti procentu maksājumi, kā arī neatgūtās pievienotās vērtības nodokļa summas, kuras saskaņā ar likuma „Par pievienotās vērtības nodokli” normām nesamazina budžetā maksājamo pievienotās vērtības nodokļa summu. Lai gan minētās summas netiek iekļautas ienākumos, tomēr tās ir saistītas ar saimniecisko darbību, t.i., saistītas ar ienākumu gūšanu un ir samaksātas no peļņas, kas pēc nodokļa nomaksas paliek maksātāja rīcībā. Šobrīd jau Ministru kabineta 2006.gada 14.jūlija noteikumu Nr.556 „Likuma „Par uzņēmumu ienākuma nodokli” normu piemērošanas noteikumi” 77.3punkts paredz likuma 9.panta piemērošanu arī aizdevumiem. Ņemot vērā, ka šādu nodokļa normu piemērošanu nodokļu maksātāji jau piemēro, un to ir akceptējis VID, tad grozījumiem likuma 9.pantā ir tikai redakcionāls raksturs, lai izvairītos no dažādas interpretācijas. Tas pats ir attiecināms arī uz pievienotās vērtības nodokļa summu, par kuru nesamazina budžetā maksājamo pievienotās vērtības nodokļa summu saskaņā ar likuma „Par pievienotās vērtības nodokli” normām. Lai nodrošinātu vienveidīgu izpratni ir nepieciešams pārskatīt un iespējams redakcionāli precizēt minēto noteikumu 77.2punktu, ievērojot likuma „Par pievienotās vērtības nodokli” normas, kas nosaka gadījumus, kas debitora maksātnespējas gadījumā par pievienotās vērtības nodokļa summu tomēr nevar samazināt budžetā maksājamo pievienotās vērtības nodokli.  Ņemot vērā, ka nerezidentu maksātnespējas vai bankrota procedūra tiek veikta saskaņā ar attiecīgās valsts normatīvajiem aktiem, kur katrā valstī ir dažāds regulējums, tad likumā ir jānosaka, ka nerezidenta maksātnespējas (bankrota) procedūrai ir piemērojamas likuma 9.panta 1.2daļas normas.  *Atvieglojumi nodokļa maksātājam, kas ĪAT (likuma 13.pantsun pārejas noteikumu 116., 118., 119. un 120.punkts )*  Ņemot vērā, ka no Reģionālās attīstības likuma, sākot ar 2013.gada 1.janvāri, plānots izslēgts regulējums attiecībā uz ĪAT, no likuma ir jāizslēdz normas, kas paredz nodokļa atvieglojumu par šajās teritorijās izmantotajiem pamatlīdzekļiem.  *Reorganizācijas procesā nodotie un pārņemtie pamatlīdzekļi (likuma 13.panta pirmās daļas 7.1punkts)*  Lai reorganizācijas procesā nodrošinātu neitrālu apliekamā ienākuma samazināšanu par pamatlīdzekļu nolietojumu, likumā nepieciešams noteikt, ka reorganizācijas procesā nodotajiem un pārņemtajiem pamatlīdzekļiem nolietojumu aprēķina par attiecīgajiem mēnešiem taksācijas periodā, kurā notikusi reorganizācija.  *Apstiprinājums par nodokļa samaksu ārvalstīs (likuma 16.pants)*  Ņemot vērā, ka atsevišķos gadījumos, kad ienākumus, kas gūti no publiskās apgrozības vērtspapīru turēšanas saņem finanšu starpnieks, attiecīgās valsts nodokļu administrācija kā nodokļa maksātāju var uzrādīt tikai finanšu starpnieku, tad likumā ir jānosaka, ka gadījumā, ja attiecīgajā nodokļu administrācijas (ar kuru Latvijai ir informācijas apmaiņa) izziņā ir ietverta informācija par konkrētajiem publiskās apgrozības vērtspapīriem, par kuriem tiek saņemts ieņēmums, kas ļauj tos identificēt, tad nodokļa maksātājs var piemērot uzņēmumu ienākuma nodokļa atlaidi saskaņā ar likuma 16.pantu, uzskatot, ka nodokļa maksātājs ir samaksājis nodokli ārvalstīs. Minētais attiecināms arī uz gadījumiem, kad finanšu starpniekam (kas ir tādas valsts rezidents, ar kuru Latvijai ir nodrošināta informācijas apmaiņa) nav iespējams saņemt attiecīgās valsts nodokļu administrācijas apstiprinājumu par nodokļa nomaksu, ļaujot nodokļa atlaidi piemērot arī tad, ja attiecīgo izziņu izsniedz minētais finanšu starpnieks. Tomēr, minētajos gadījumos, ja pēc informācijas iegūšanas VID konstatēs, ka nodoklis nav samaksāts, nodokļa maksātājs būs atbildīgs, par nepamatotas nodokļa atlaides piemērošanu.  *Informācija par lauksaimniecībā izmantojamām zemes platībām (likuma 18.pants)*  Likuma 18.panta otrā daļas paredz, ka, lai saņemtu šajā pantā noteikto nodokļa atlaidi, nodokļa maksātājam vienlaikus ar nodokļa deklarāciju jāiesniedz VID pašvaldības izsniegta izziņa par zemes platību, kas faktiski tiek izmantota lauksaimniecības produkcijas ražošanai. Nodokļa maksātāji, kuri veic lauksaimniecisko darbību iesniedz Lauku atbalsta dienestā, lai saņemtu valsts atbalstu lauksaimniecībai vai Eiropas Savienības atbalstu lauksaimniecībai vai lauku attīstībai tiešā atbalsta shēmas ietvaros, informāciju par lauksaimniecībā apstrādājamās zemes platībām. Ņemot vērā, ka VID veic informācijas apmaiņu ar Lauku atbalsta dienestu, tad izmantojot atlaides piemērošanai Lauku atbalsta dienesta datus ir iespējams samazināt administratīvo slogu gan pašvaldībām, gan nodokļa maksātājiem. Savukārt, ņemot vērā, ka neliels nodokļu maksātāju skaits, kas veic lauksaimniecisko darbību, nesaņem valsts un Eiropas Savienības atbalsta maksājumus lauksaimniecībai tiešā atbalsta shēmas ietvaros, tātad arī neiesniedz Lauku atbalsta dienestā informāciju par lauksaimniecībā apstrādājamās zemes platībām, likuma normas paredz iespēju arī turpmāk šiem nodokļu maksātājiem iesniegt VID pašvaldības izsniegto izziņu. Minētā kārtība nodrošinās informācijas savlaicīgumu un tās pieejamību jau deklarācijas iesniegšanas, t.i., nodokļa atlaides izmantošanas brīdī arī tiem nodokļa maksātājiem, kuri nesaņem valsts atbalstu lauksaimniecībai vai Eiropas Savienības atbalstu lauksaimniecībai vai lauku attīstībai.  *Personālsabiedrību taksācijas periodu ienākumi (likuma 22.panta desmitā daļa)*  Likuma 22.panta desmitā daļa paredz, ka personālsabiedrības biedri - rezidenti un pastāvīgās pārstāvniecības, pamatojoties uz personālsabiedrības uzņēmumu ienākuma nodokļa deklarāciju, iekļauj uz sevi attiecināto personālsabiedrības ar uzņēmumu ienākuma nodokli apliekamo ienākumu vai zaudējumu daļu savā uzņēmumu ienākuma nodokļa deklarācijā. Ņemot vērā, ka personālsabiedrību un kapitālsabiedrību pārskata gadu sākums un beigu termiņš var nesakrist, tad kapitālsabiedrībām var rasties problēmas iekļaut jau apstiprinātā gada pārskatā uz sevi attiecināmo personālsabiedrības peļņu vai zaudējumus.  *Nodokļa maksājums, ja netiek nodarbināts darbaspēks (likuma 22.panta 2.1 un 2.2daļa un pārejas noteikumu 113.punkts)*  Ar 2012.gada 26.novembra Ministru kabineta rīkojumu Nr.555 „Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” ir uzdots uzdevums veikt grozījumus likumā, kas paredz uzņēmumu ienākuma nodokļa (50 *euro* apmērā) ieskaitīšanu valsts budžetā, ja nodokļa maksātājam nav aprēķināts uzņēmumu ienākuma nodoklis un tas nenodarbina darbaspēku. Minētā pasākuma mērķis ir kompensēt valsts administratīvos izdevumus, kas saistīti ar tādu uzņēmējsabiedrību pastāvēšanu, kuras ir reģistrētas, bet neveic nodokļu maksājumus.  *Nodokļu parādi (likuma 6.panta pirmās daļas 12.punkts, 14.1panta septītās daļas 4.punkts un 7.1daļas 2.punkts, 20.1panta ceturtā daļa, pārejas noteikumu 111.punkts*  Vairākas likuma normas paredz ierobežojumus piemērot nodokļa atvieglojumus, ja nodokļa maksātājam attiecīgajā brīdī ir nodokļu parādi. Šobrīd tiek uzskatīts, ka nodokļa maksātājam ir nodokļa parāds arī tad, ja tā apmērs ir tikai daži santīmi. Ņemot vērā minēto, lai novērstu situāciju, kad nodokļa maksātājs nevar piemērot attiecīgas likuma normas tikai tādēļ, ka, iespējams, kļūdas dēļ ir izveidojies niecīgs nodokļa parāds, likumā nepieciešams noteikt, ka nodokļa maksātajam tomēr ir tiesības piemērot attiecīgas likuma normas, ja tā nodokļu parāda kopsumma nepārsniedz 150 *euro*. | | | | | | | | |
| 3. | | Saistītie politikas ietekmes novērtējumi un pētījumi | | | | | | Nav. | | | | | | | | |
| 4. | | Tiesiskā regulējuma mērķis un būtība | | | | | | *Nodokļa režīms atbilstīgajām kooperatīvajām sabiedrībām (likuma 2.pants, 6.panta pirmās daļas 21.punkts un ceturtās daļas 17.punkts,22.panta 8.1daļa, Pārejas noteikumu 112.punkts)*  Likumā tiek noteikts, ka mežsaimniecības pakalpojumu kooperatīvajām sabiedrībām, kas atbilst noteiktajiem kritērijiem, ir atvieglots uzņēmumu ienākuma nodokļa režīms, kāds tas ir atbilstīgajām lauksaimniecības pakalpojumu kooperatīvajām sabiedrībām.  Lai izvairītos no dažādas interpretācijas likumā tiek noteikts, ka atvieglotais uzņēmumu ienākuma nodokļa režīms atbilstīgajām kooperatīvajām sabiedrībām ir piemērojams par taksācijas periodu, kuru izvērtē biedrība „Latvijas Lauksaimniecības kooperatīvu asociācija”, lai pieņemtu lēmumu par kooperatīvās sabiedrības atbilstību. Savukārt, lai atbilstīgajām sabiedrībām, kā jebkurām citām uzņēmējsabiedrībām, izdevumi, kuri nav saistīti ar saimniecisko darbību tiktu aplikti ar uzņēmumu ienākuma nodokli, ņemot vērā atbilstīgo sabiedrību uzņēmumu ienākuma nodokļa atšķirīgo aplikšanas kārtību, likumā tiek noteikts, ka no minētajiem izdevumiem uzņēmumu ienākuma nodokli maksā atbilstīgo sabiedrību biedri. Lai samazinātu administratīvo slogu, un novērstu situāciju, kad nenozīmīga summa, kura izmantota reprezentācijas pasākumiem tiek sadalīta to biedriem, tad likumā attiecībā uz reprezentācijas izdevumiem tiek noteikts kritērijs, kuru pārsniedzot minētie izdevumi ir attiecināmi uz biedru gūto ienākumu.  Likumā tiek precizēta arī kārtība, kā atbilstīgo sabiedrību biedrs attiecināmo pārpalikuma daļu uzrāda uzņēmumu ienākuma nodokļa deklarācijā.  *Izmaksas nerezidentam*  *- nerezidentu ienākums no nekustamā īpašuma atsavināšanas Latvijā (likuma 3.panta 4.8daļa, 22.panta 12. un 13.daļa)*  Lai nodrošinātu vienlīdzīgu pieeju uzņēmumu ienākuma nodokļa piemērošanai nerezidentu gūtajam ienākumam no nekustamā īpašuma atsavināšanas, likumā tiek noteikts, ka nerezidentam ir tiesības iesniegt nodokļa aprēķina pārskatu par ienākumu, kas gūts no minētajiem ienākumiem, piemērojot 15% nodokļa likmi. Lai minēto pārrēķinu veiktu, nerezidentam ir nepieciešams iesniegt arī izdevumu apliecinošus dokumentus, kas saistīti ar minēto ieņēmumu gūšanu.   * *maksājumi nerezidentam, kas atrodas, ir izveidots vai nodibināts zemu nodokļu un beznodokļu valstīs vai teritorijās (likuma 3.panta astotās daļas 3.punkts un 8.1 un 8.2daļa)* * Lai samazinātu administratīvo slogu, likumā tiek noteikts, ka no nerezidentam, kurš atrodas, ir izveidots vai nodibināts zemu nodokļu un beznodokļu valstī vai teritorijā, izmaksātajām summām par precēm, kas atbilst tirgus cenai, uzņēmumu ienākuma nodoklis izmaksas brīdī nav jāietur un līdz ar to, VID darījuma cenas izvērtējums šiem darījumiem nav nepieciešams. * Ņemot vērā, ka sākot ar 2014.gadu 1.janvāra tiek ieviests atvieglojums par nerezidentiem veiktajiem procentu maksājumiem un maksājumiem par intelektuālo īpašumu, savukārt, lai šos atvieglojumus neizmantotu arī nerezidenti, kuri atrodas, ir izveidoti vai nodibināti zemu nodokļu un beznodokļu valstīs vai teritorijās, likumā tiek noteikts, ka no minētajam nerezidentam izmaksātajiem procentu maksājumiem un maksājumiem par intelektuālo īpašumu ir jāietur uzņēmumu ienākuma nodoklis izmaksas brīdī un tam nav dota iespēja prasīt VID atļauju no šīm summām nodokli neieturēt (t.i., arī pēc 2014.gada 1.janvāra tiek nodrošināta nodokļa piemērošanas kārtība, kāda tā ir noteikta līdz 2013.gada 31.decembrim).   Ņemot vērā, ka nodokļa ieturēšana no ienākuma, kas gūts no publiskajā apgrozībā esošajiem vērtspapīriem tiek saglabāta, ja maksājums tiek veikts nerezidentam, kurš atrodas, ir izveidots vai nodibināts zemu nodokļu un beznodokļu valstī vai teritorijā, tad likumā tiek noteikts, ka šajā gadījumā nodokli ietur starpnieks, kas veic norēķinu ar nerezidentu.  *Nodokļa režīms augstskolām, koledžām un zinātniskajām institūcijām (likuma 6.panta pirmās daļas 22.punkts un ceturtās daļas 18., 19. un 20.punkts)*  Lai nodrošinātu atbalstu augstskolām, koledžām un zinātniskajām institūcijām, likumā tiek noteikts, ka ar uzņēmumu ienākuma nodokli netiek aplikts augstskolu un koledžu ienākums, kas gūts kā samaksa par jebkāda veida apmācību un par veiktajiem pētniecības darbiem, ieskaitot minētajiem mērķiem piešķirtos valsts budžeta līdzekļus (tai skaitā valsts budžeta transfertus), kā arī par ienākumu, ko gūst augstskolas publiski izpildīto un izstādīto (izstādes, koncerti u.tml.) darbu veidā, kas organizēti studiju procesā mākslinieciskās jaunrades darbības ietvaros. Papildus tam, tiek noteikts, ka ar nodokli netiek aplikts zinātnisko institūciju ienākums, kas gūts kā samaksa par veiktajiem pētniecības darbiem. Lai nodrošinātu valsts atbalsta piešķiršanas ierobežojumus, likumā tiek noteikti nosacījumi, kuri jāievēro veicot pētniecības darbus, lai saņemtu atvieglojumu.  *Tonnāžas nodokļa maksātāja statuss (likuma 1.panta 12.daļas 1.punkts)*  Lai būtu viennozīmīgi skaidrs, ka par kuģa, kura neto tonnāžas tilpība ir mazāka, par 100 tilpības vienībām, izmantošanu nevar reģistrēties kā tonnāžas nodokļa maksātājs, tiek precizēts likuma 1.panta 12.daļas 1.punkts.  *Ienākumam pielīdzināms aizdevums (likuma 5.panta pirmā daļa)*  Ņemot vērā, ka attiecīgie aizdevumi, kuru saskaņā ar likumprojektu „Grozījumi likumā „Par iedzīvotāju ienākuma nodokli”” tiek uzskatīti par ienākumam pielīdzināmiem aizdevumiem, pēc ekonomiskās būtības ir uzskatāmi par atlīdzību par darbu un tie tiek aplikti ar iedzīvotāju ienākuma nodokli, tad likumā tiek noteikts, ka par šīm summām netiek palielināts ar uzņēmumu ienākuma nodokli apliekamais ienākums.  *Nodokļa atvieglojumu izmaiņas (likuma 6.panta pirmās daļas 23. un 24.punkts un ceturtās daļas 2. un 21.punkts, 6.6pants,14.1pants, 17.2panta ceturtās daļas 1.punkts,pārejas noteikumu 99., 114., 115. un 117.punkts.)*  Lai arī pēc 2014.gada 1.janvāra vecinātu lielos investīciju projektus likumprojekts paredz līdz 2020.gadam pagarināt nodokļa atlaides piemērošana par veiktajiem ieguldījumiem atbalstāmajos investīciju projektos, vienlaicīgi palielinot minimālo ieguldījumu summu no 3 miljoniem latu uz 10 miljoniem latu.  Nodokļa atvieglojums par jaunām ražošanas tehnoloģiskajām iekārtām tiek pagarināts līdz 2020. gadam, visā tā darbības laikā saglabājot pamatlīdzekļa vērtību palielinošo koeficientu 1.5.  Lai veicinātu pētniecību un attīstību no 2013.gada 1.jūlija pētniecības un attīstības izdevumiem (darba algas fondam un pētījumu izmaksām no zinātniskajiem institūtiem) piemērots palielinošu koeficientu 3, atļaujot minētās izmaksas nekapitalizēt, bet norakstīt UIN mērķiem taksācijas periodā, kurā tās rodas. Ņemot vērā, ka uzņēmumu ienākuma nodokļa atvieglojuma pētniecībai un attīstībai mērķis ir ne tikai atzīt saimnieciskās darbības izmaksas, bet arī nākotnē ģenerēt vērtīgu ilgtspējīgu ar uzņēmuma ienākuma nodokli apliekamu ienākumu, tad likumprojekts paredz pienākumu izpētes un attīstības rezultātā gūto produktu saglabāt uzņēmuma īpašumā vismaz 5 gadus pēc pētniecības vai attīstības pabeigšanas. Minētā norma ir būtiska, lai Latvija netiktu izmantota kā nodokļu optimizācijas valsts, kura nekad negūst ienākumu no izpētes un attīstības procesa gala rezultāta, bet tikai būtiski samazina maksājamos nodokļus par izmaksām, savukārt izpētes un attīstības rezultāta ilgtspējīgo labumu gūst citas valstis, kuras Latvijā radīto produktu piesaistīs.  Likumprojekts paredz deleģējumu izdot Ministru kabineta noteikumus, kas detalizētu kārtību par atlaides piemērošanu. Par pētniecības un attīstības rezultāta mērķiem un sasniedzamajiem rezultātiem, lai piemērotu nodokļa atvieglojumu, būs nepieciešams nodrošināta dokumentāciju.  Lai kompensētu pagarināto atvieglojumu un jaunā atvieglojuma ieviešanas ietekmi uz budžetu likumprojekts paredz atcelts iespēju pārnest zaudējumus uzņēmumu grupā (likuma 14.1pants), kā arī nodokļa atvieglojums par nosacītu kredītprocentu summu (likuma 6.panta 17.daļa) un sākot ar 2017.gada janvāri atcelt atvieglojumu par saņemtajām summām, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai.  *Zaudētā pamatkapitāla daļa (likuma 6.panta pirmās daļas 8.punkts)*  Ņemot vērā labvēlīgo uzņēmumu ienākuma nodokļa režīmu attiecībā uz akciju atsavināšanu, likuma norma tiek papildināta ar noteikumu, ka, nosakot ar uzņēmumu ienākuma nodokli apliekamo ienākumu neņem vērā arī tos zaudējumus, kas radušies akcijas kapitālsabiedrības likvidācijas gadījumā.  *Informācija par vidējo kredīta likmi (likuma 6.4pants)*  Ņemot vērā, ka vidējo īstermiņa kredītu likmi kredītiestādēs nosaka Latvijas Banka, tiek precizēta atsauce likuma 6.4pantā. Savukārt, lai izvairītos no svārstībām, kas varētu rasties starp Centrālās statistikas pārvaldes noteiktajām vidējām procentu likmēm un Latvijas Bankas noteiktajām vidējām procentu likmēm, kā arī starp vidējās procentu likmes apmēru par izsniegtajiem aizdevumiem gada sākumā un vidējās procentu likmes apmēru gada beigās, tad likuma 6.4panta pirmajā daļā tiek palielināts vidējās kredīta likmes palielinošais koeficients. Vidējās kredīta likmes palielinošais koeficients 1,2 tiek palielināts līdz 1,57. Koeficients noteikts ņemot vērā pēdējo trīs gadu Centrālās statistikas pārvaldes un Latvijas Bankas noteiktās vidējās procentu likmes, kas attiecīgi bija sekojošas: 2012.gadā 6,2% un 3,93% (izlīdzinošais koeficients 1.89), 2011.gadā 5,4% un 4,37% (izlīdzinošais koeficients 1.48) un 2010.gadā 5,7% un 5,05% (izlīdzinošais koeficients 1.35) atšķirības, kā arī ņemot vērā to, ka ar 2014.gadu Latvija pāries uz *euro* valūtu un līdz ar to kredītu procentu likmes būs zemākas.   |  |  |  |  |  |  | | --- | --- | --- | --- | --- | --- | | gads | CSP/vid.%.likme | koef. | likme | LB/vid.%.likme | koef. | | 2010 | 5,7% | 1,2 | 6,84% | 5,05% | **1,35** | | 2011 | 5,4% | 1,2 | 6,48% | 4,37% | **1,48** | | 2012 | 6,2% | 1,2 | 7,44% | 3,93% | **1,89** |   *Neatgūto parādu norakstīšana (likuma 9.pants)*  Lai novērstu dažādu likuma normas interpretāciju, likuma 9.pants tiek papildināts ar normām, kas nosaka, ka šā panta normas attiecas tikai uz tām neatgūtajām pievienotās vērtības nodokļa summām, par kurām netiek samazināta budžetā maksājamā pievienotās vērtības nodokļa summa, kā arī ir attiecināmas uz neatgūtajām aizdevumu summām, par kurām ir aprēķināti procentu maksājumi.  Ņemot vērā atšķirīgu normu piemērošanu debitoru parādiem dažādas ārvalstīs, tad likumā tiek noteikts, ka nerezidenta maksātnespējas (bankrota) procedūrai ir piemērojamas likuma 9.panta 1. 2daļas normas.  *Atvieglojumi nodokļa maksātājam, kas darbojas ĪAT (likuma 13.pants un pārejas noteikumu pārejas noteikumu 116., 118., 119. un 120.punkts )*  Ņemot vērā, ka no Reģionālās attīstības likuma tiek plānots izslēgt regulējumu attiecībā uz īpaši atbalstāmajām teritorijām, no likuma ir tiek izslēgtas normas, kas paredz nodokļa atvieglojumu par šajās teritorijās izmantotajiem pamatlīdzekļiem. Savukārt pārejas noteikumos tiek ietvertas normas, kas paredz atvieglojuma piemērošanu turpināt par tiem pamatlīdzekļiem, kuri tiek izmantoti saimnieciskās darbības nodrošināšanai attiecīgajās teritorijās, kurām bija piešķirts atbalstāmā reģiona status.  *Reorganizācijas procesā nodotie un pārņemtie pamatlīdzekļi (likuma 13.panta pirmās daļas 7.1punkts)*  Lai reorganizācijas procesā nodrošinātu neitrālu apliekamā ienākuma samazināšanu par pamatlīdzekļu nolietojumu, likumā tiek noteikts, ka reorganizācijas procesā nodotajiem un pārņemtajiem pamatlīdzekļiem nolietojumu aprēķina par attiecīgajiem mēnešiem taksācijas periodā, kurā notikusi reorganizācija.  *Apstiprinājums par nodokļa samaksu ārvalstīs (likuma 16.pants)*  Lai nodrošinātu nodokļa samaksu ārvalstīs, kas samaksāts par gūtajiem ieņēmumiem no publiskās apgrozības vērtspapīru turēšanas, ja šajā procesā piedalās finanšu starpnieks, tad likumā ir noteikts, ka gadījumā, ja attiecīgajā nodokļu administrācijas (ar kuru Latvijai ir informācijas apmaiņa) izziņā ir ietverta informācija par konkrētajiem publiskās apgrozības vērtspapīriem, par kuriem tiek saņemti ieņēmumi, tad nodokļa maksātājs var piemērot uzņēmumu ienākuma nodokļa atlaidi saskaņā ar likuma 16.pantu, uzskatot, ka nodokļa maksātājs ir samaksājis nodokli ārvalstīs. Minētais attiecināms arī uz finanšu starpnieka (kas ir tādas valsts rezidents, ar kuru Latvijai ir nodrošināta informācijas apmaiņa) izsniegtu izziņu, ja nodokļu administrācijas izziņu nav iespējams iegūt. Savukārt, ja pēc informācijas iegūšanas VID konstatēs, ka nodoklis nav samaksāts, nodokļa maksātājs būs atbildīgs, par nepamatotas nodokļa atlaides piemērošanu.  *Informācija par lauksaimniecībā izmantojamām zemes platībām (likuma 18.pants)*  Lai samazinātu administratīvo slogu, likumā tiek noteikts, ka nodokļa atlaidi var piemērot, ja lauksaimniecībā izmantojamās zemes platība ir deklarēta un apstiprināta vienotā platību maksājuma saņemšanai saskaņā ar normatīvajiem aktiem par valsts un Eiropas Savienības atbalsta piešķiršanu lauksaimniecībai tiešā atbalsta shēmas ietvaros, vai tad, ja nodokļa maksātājs vienlaikus ar nodokļa deklarāciju ir iesniedzis VID pašvaldības izsniegtu izziņa par zemes platību, kas faktiski tiek izmantota lauksaimniecības produkcijas ražošanai. Tādējādi nodokļu maksātājam būs iespēja nevērsties pašvaldībā, ja tā platību maksājumi ir deklarēti Lauku atbalsta dienestā, savukārt pašvaldībai būs jāizsniedz izziņa tikai nelielam nodokļu maksātāju lokam, kuri platību maksājumus Lauku atbalsta dienestā nebūs deklarējuši.  *Personālsabiedrību taksācijas periodu ienākumi (likuma 22.panta desmitā daļa)*  Lai novērstu problēmas, kas rodas apvienojot finansiālos rādītājus gadījumos, kad personālsabiedrības taksācijas periods nesakrīt ar tās biedra taksācijas periodu, likumā tiek noteikts, ka personālsabiedrības biedrs personālsabiedrības finanšu rādītājus iekļauj tā taksācijas perioda deklarācijā, kurā beidzas personālsabiedrības taksācijas periods.  *Nodokļa maksājums, ja netiek nodarbināts darbaspēks (likuma 22.panta 2.1 un 2.2daļa un pārejas noteikumu 113.punkts)*  Likumā ir iekļauta norma, kas paredz uzņēmumu ienākuma nodokļa (50 *euro* apmērā) ieskaitīšanu valsts budžetā, ja nodokļa maksātājs neveic uzņēmumu ienākuma nodokļa maksājumus vai nodokļa maksātājs nenodarbina darbaspēku, nosakot, ka šī nodokļa summa netiek uzskatīta par pārmaksu. Tādējādi, ja nodokļa maksātājs attiecīgajā taksācijas periodā nebūs iemaksājis valsts budžetā uzņēmumu ienākuma nodokli algas nodokli vai valsts sociālās apdrošināšanas obligātās iemaksas, tad neatkarīgi no tā, ka uzņēmējsabiedrībai neveidojas ar uzņēmumu ienākuma nodokli apliekams ienākums, tad budžetā ir jāieskaita 50 *euro*.  *Nodokļu parādi (likuma 6.panta pirmās daļas 12.punkts, 14.1panta septītās daļas 4.punkts un 7.1daļas 2.punkts, 20.1panta ceturtā daļa, pārejas noteikumu 111.punkts*  Lai novērstu situāciju, kad nodokļa maksātājs nevar piemērot nodokļa atvieglojumus tikai tādēļ, ka iespējams kļūdas dēļ ir izveidojies nodokļa parāds, likumā tiek noteikts, ka nodokļa maksātajam ir tiesības piemērot attiecīgas likuma normas, ja kopējais nodokļu parāds (arī nekustamā īpašuma nodokļa) nepārsniedz 150 *euro*. Minētā norma ir piemērojama ar taksācijas periodu, kas sākās 2013.gadā. Ņemot vērā, ka likuma 20.1panta normas paredz citādu nosacījumu, kas var būt nelabvēlīgāks atsevišķiem nodokļa maksātājiem, tad likuma pārejas noteikumi paredz, ka minētajiem nodokļa maksātājiem par taksācijas periodu, kas sākās 2013.gadā šī norma ir izvēles (t.i., piemērot līdz likuma grozījumiem spēkā esošo normu vai jauno normu), bet ar taksācijas periodu, kas sākas 2014.gadā – tā ir obligāta.  *Citi tehniski precizējumi*  Likumprojektā ir ietverti arī citi redakcionāli un tehniski precizējumi, t.sk. precizētas atsauces uz ES direktīvām. | | | | | | | | |
| 5. | | Projekta izstrādē iesaistītās institūcijas | | | | | | Projekts šo jomu neskar. | | | | | | | | |
| 6. | | Iemesli, kādēļ netika nodrošināta sabiedrības līdzdalība | | | | | | Likumprojektā minētie grozījumi ir izstrādāti, ņemot vērā komercsabiedrību, kooperatīvo sabiedrību, augstskolu pārstāvju un auditorfirmu ierosinājumus. | | | | | | | | |
| 7. | | Cita informācija | | | | | | Nav. | | | | | | | | |
|  | | | | | | | | | | | | | | | | |
| **II. Tiesību akta projekta ietekme uz sabiedrību** | | | | | | | | | | | | | | | | |
| 1. | Sabiedrības mērķgrupa | | | | | Likumprojekts ietekmēs vidēji 94 tūkstošus uzņēmumu ienākuma nodokļa maksātājus. | | | | | | | | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | | Projekts šo jomu neskar. | | | | | | | | | | |
| 3. | Tiesiskā regulējuma finansiālā ietekme | | | | | Projekts šo jomu neskar. | | | | | | | | | | |
| 4. | Tiesiskā regulējuma nefinansiālā ietekme | | | | | Projekts šo jomu neskar. | | | | | | | | | | |
| 5. | Administratīvās procedūras raksturojums | | | | | Projekts šo jomu neskar. | | | | | | | | | | |
| 6. | Administratīvo izmaksu monetārs novērtējums | | | | | Projekts šo jomu neskar. | | | | | | | | | | |
| 7. | Cita informācija | | | | | Nav. | | | | | | | | | | |
|  | | | | | | | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | | | | | |
| **Rādītāji** | | | | | **2014. gads** | | | | | | Turpmākie trīs gadi (tūkst.*euro*) | | | | | |
| 2015. | | | 2016. | | 2017. |
| Saskaņā ar valsts budžetu kārtējam gadam | | | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar 2014. gadu | | | Izmaiņas, salīdzinot ar 2014. gadu | | Izmaiņas, salīdzinot ar 2014. gadu |
| 1 | | | | | 2 | | | | 3 | | 4 | | | 5 | | 6 |
| 1. Budžeta ieņēmumi: | | | | | 0 | | | | 0 | | -9 572,4 | | | -13 753,9 | | -17 748,2 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | | 0 | | | | 0 | | -9 572,4 | | | -13 753,9 | | -17 748,2 |
| 1.2. valsts speciālais budžets | | | | | 0 | | | | 0 | | 0 | | | 0 | | 0 |
| 1.3. pašvaldību budžets | | | | | 0 | | | | 0 | | 0 | | | 0 | | 0 |
| 2. Budžeta izdevumi: | | | | | 0 | | | | 0 | | 0 | | | 0 | | 0 |
| 2.1. valsts pamatbudžets | | | | | 0 | | | | 0 | | 0 | | | 0 | | 0 |
| 2.2. valsts speciālais budžets | | | | | 0 | | | | 0 | | 0 | | | 0 | | 0 |
| 2.3. pašvaldību budžets | | | | | 0 | | | | 0 | | 0 | | | 0 | | 0 |
| 3. Finansiālā ietekme: | | | | | 0 | | | | 0 | | 0 | | | 0 | |  |
| 3.1. valsts pamatbudžets | | | | | 0 | | | | 0 | | 0 | | | 0 | |  |
| 3.2. speciālais budžets | | | | | 0 | | | | 0 | | 0 | | | 0 | | 0 |
| 3.3. pašvaldību budžets | | | | | 0 | | | | 0 | | 0 | | | 0 | | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | | X | | | | 0 | | 0 | | | 0 | | 0 |
| 0 | | 0 | | | 0 | | 0 |
| 0 | | 0 | | | 0 | | 0 |
| 5. Precizēta finansiālā ietekme: | | | | | X | | | | 0 | | 0 | | | 0 | | 0 |
| 5.1. valsts pamatbudžets | | | | | 0 | | 0 | | | 0 | | 0 |
| 5.2. speciālais budžets | | | | | 0 | | 0 | | | 0 | | 0 |
| 5.3. pašvaldību budžets | | | | | 0 | | 0 | | | 0 | | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | *Likuma 2.panta papildinājums ar 31. un 32.daļu*, radītu negatīvu fiskālo ietekmi. Pieņemot, ka meža pakalpojumu kooperatīvo sabiedrību ieņēmumi varētu veidot 2400,0 tūkst. latu jeb 3414,9 tūkst. *euro*. (LVL 2 400,0 = 2 400,0/0,702804= EUR 3 414,892345 = EUR 3 414,9) un, ka 30% no minēto kooperatīvu apgrozījuma veidos izdevumos neietveramie 2.panta 3.2 punkta nosacījumi, līdz ar to uzņēmumu ienākuma nodoklis, kas netiks iemaksāts valsts budžetā no minētajiem grozījumiem, būs **-252,0 tūkst. latu** (1 680,0 tūkst. latu \*15% = 252,0 tūkst. latu) **jeb -358,6 tūkst. *euro*** (LVL 252,0 = 252,0 /0,702804 = EUR 358,563696 = EUR 358,6)  *Likuma 3.panta papildinājums ar 82daļu* veidos fiskālo ietekmi. Pamatojoties, uz VID datiem, 2012.gadā nerezidentiem, kas atrodas, ir izveidoti vai nodibināti zemu nodokļu un beznodokļu valstīs vai teritorijās veiktie procentu maksājumi bija 14 351,6 tūkst. latu jeb 20 420,5 tūkst. *euro*.  (LVL 14 351,6 = 14 351,6/0,702804 = EUR 20 420,487077 = EUR 20 420,5).  Pieņemot, ka 80% gadījumu procentu maksājumus izmaksā Latvijas Republikā reģistrētas komercbankas, līdz ar to fiskālā ietekme būtu **+ 1 148,1 tūkst. latu** **jeb** **+1 633,6 tūkst. *euro***.  (14 351,6 \* 15%) - (14 351,6 \*80%\*5% + 14 351,6 \*20%\*15%) = 1 148,1 tūkst.lati  Savukārt, 2012.gadā pēc VID datiem veiktie maksājumi nerezidentiem, kas atrodas, ir izveidoti vai nodibināti zemu nodokļu un beznodokļu valstīs vai teritorijās par intelektuālo īpašumu vai par kustamā īpašuma izmantošanu bija 37,5 tūkst. latu jeb 53,3 tūkst. *euro*.  (LVL 37,5 = 37,5 /0,702804 = EUR 53,357693 = EUR 53,4).  Pieņemot, ka 50% no ienākumiem ir saistīti ar intelektuālo īpašumu, ieturot 5% nodokļu likmi no maksājumiem par intelektuālo īpašumu, fiskālā ietekme būtu **+0,9 tūkst. lati jeb +1,3 tūkst. *euro***.  (37,5 \*5% \*50% = + 0,938 tūkst. lati)  (LVL 0,938 = 0,938/0,702804 = EUR 1,334654 = EUR 1,3).  *Likuma 3.panta 8 daļas 3.punkta* papildinājums veidos negatīvu fiskālo ietekmi. Pieņemot, ka maksājumi , kas veikti personām, kas atrodas, ir izveidoti vai nodibināti zemu nodokļu un beznodokļu valstīs vai teritorijās par iepirktajām precēm, ja to vērtība atbilsts tirgus cenai, sastāda 30,0 tūkst latu jeb 42,7 tūkst. *euro*.  (LVL 30,0 = 30 000 /0,702804 = EUR 42,686154= EUR 42,7).  Līdz ar to, neieturot uzņēmumu ienākuma nodokli no iepriekš minētajiem maksājumiem, fiskālā ietekme būs **-4,5 tūkst. latu jeb -6,4 tūkst. *euro***.  ((30,0 \* 15%) – (30,0 \* 0%) = - 4,5 tūkst. lati)  (LVL 4 500 = 4 500 /0,702804 = EUR 6,402923 = EUR 6,4).  *Nodokļa atvieglojumu izmaiņu ietekme* veidos negatīvo fiskālo ietekmi uz 2015., 2016. un 2017.gadu:   1. jaunā atvieglojuma pētniecības un attīstības (turpmāk – P&A) veicināšanai, ieviešana no 2014.gada 1.janvāra, atļaujot, aprēķinot ar uzņēmumu ienākuma nodokli, apliekamo ienākumu samazināt par izdevumiem, kas reizināti ar koeficientu 3, ja tie attiecas tieši uz izpētē nodarbināto darbinieku, kuram ir atbilstoša augstākā izglītība, darbaspēka izmaksām un izpētes pakalpojumu iepirkšanu no specializētām zinātniskām institūcijām nodokļa maksātāja saimnieciskās darbības attīstībai.   Tiek pieņemts, ka jaunais atvieglojums atstās negatīvu fiskālo ietekmi un valsts pamatbudžetu, sākot no 2015.gada, jo atvieglojums tiks piemērots no 2014.gada otrā pusgada, bet uzņēmumu ienākuma nodoklis par tekošo gadu tiem maksāts avansā, balstoties uz iepriekšējā gada rezultātiem.  Uzņēmējdarbības sektora ieguldījumi P&A, pēc CSB datiem, 2011.gadā sastādīja 27 600,0 tūkst. latu, bet 2012.gadā – 23 100,0 tūkst. latu.  Darbaspēka izmaksu īpatsvars kopējās uzņēmējdarbības P&A izmaksās 2011.gadā (jaunāki dati nav pieejami) sastādīja 10 900,0 tūkst. latu jeb 39,5% no kopējām uzņēmējdarbības P&A izmaksām. Savukārt kopējais ārpakalpojumu izmaksu apjoms 2011.gadā bija 9 000,0 tūkst. latu. Pieņemts, ka ārpakalpojumu, kas iegādāti no specializētajām institūcijām, īpatsvars veidos ne vairāk kā 50% jeb 4 500,0 tūkst. latu jeb 16,3% no kopējām uzņēmējdarbības P&A izmaksām. Kopējais izmaksu apjoms, uz kuru var attiecināt P&A uzņēmumu ienākuma nodokļa atvieglojumu, veido 55,8% ((10 900 + 4 500)/27 600).  Pieņemot, ka pēc jaunā atvieglojuma ieviešanas no 2014.gadā, P&A izmaksas pieaugs par 20% ik gadu, tad fiskālā ietekme vārtu būt šāda:   * uz P&A atvieglojumu attiecināmās izmaksas:  1. 100,0 \* 1,20 \* 55,8% = 15 467,0 tūkst. latu  * nodokļa atvieglojums:  1. 467,0 \* 3 – 15 467,0) \*15% UIN likme = 4 640,1 tūkst. latu  * uz 2015.gadu fiskālā ietekme -2 320,0 tūkst. latu (4 640,1/2), 2016.gadā -4 640,1 tūkst. latu, bet 2017.gadā -5 568,1 tūkst. latu.  1. līdz 2020. gadam pagarināt nodokļa atvieglojumu par jaunajām ražošanas tehnoloģiskajām iekārtām, nosakot, ka no 2014.gadā līdz 2020.gadam nolietojuma summas aprēķināšanas katras jaunas ražošanas tehnoloģiskās iekārtas iegādes vērtību vai izveidošanas vērtību taksācijas periodā, palielina, reizinot ar koeficientu 1,5.   Atvieglojums spēkā no 2006.gada. Šī uzņēmumu ienākuma nodokļa apmērs vidēji 2007.-2012.gadā sastādīja 17 938,8 tūkst. latu. Ņemot vērā, ka tiek saglabāts koeficients 1,5, prognozējot fiskālo ietekmi, pieņemts, ka uz nākamajiem gadiem ietekme varētu būt līdzīga -16 979,3 tūkst. latu, sākot no 2015.gada, 2016. un 2017.gadā -16 877,5 tūkst. latu.   1. līdz 2020.gadam pagarināt nodokļa atlaides piemērošanu par veiktajiem ieguldījumiem atbalstāmajos investīciju projektos virs 10 milj. *euro.*   Esošā uzņēmumu ienākuma nodokļa atlaide tika ieviesta 2011.gadā, bet līdz 2013.gada augustam neviens investīciju projekts vēl nav pabeigts un negatīvas ietekmes uz budžetu vēl nav.  Atbilstoši uzņēmumu plānotajiem rādītājiem, uzņēmumu ienākuma nodokļa atlaide pirmo ietekmi uz budžetu radīs 2013.gadā, kas sastādīs aptuveni 1,08% no kopējā apstiprināto uzņēmumu ienākuma nodokļa atlaižu apjoma, 2014.gadā attiecīgi – 2,63%, bet 2015.gadā – 6,54%. Pieņemot, ka pirmais investīciju projekts varētu tikt iesniegts jau 2014.gadā, bet īstenots jau gada laikā, pirmā negatīvā ietekme uz budžetu varētu parādīties tikai 2015.gadā. Prognozējot, ka turpmāk gadā tiks iesniegti 3-4 projekti, kā arī pieņemot, ka vidējais nodokļa atlaides apjoms var pieaugt līdz 2 500,0 tūkst. latu, var indikatīvi prognozēt, ka kopējā uzņēmumu ienākuma nodokļa atlaides fiskālā ietekme līdz 2020.gadam varētu sastādīt aptuveni 48 000,0 tūkst. latu.  Pieņemot, ka 2015.gadā ietekme uz budžetu sastādīs 1,08% no kopējā investīciju apjoma, 2016.gadā – 2,63%, bet 2017.gadā – 6,54%, tad var prognozēt, ka ietekme uz budžetu varētu veidot:   * 2015.gadā -520,7 tūkst. latu (48 000\*1,08%); * 2016.gadā -1 261,2 tūkst. latu (48 000\*2,63%); * 2017.gadā -3 140,4 tūkst. latu (48 000\*6,54%).  1. no 2014.gada 1.janvāra atcelt esošo atvieglojumu zaudējumu pārnešanai uzņēmumu grupā (likuma 14.1pants);   Šī uzņēmumu ienākuma nodokļa apmērs vidēji 2008.-2011.gadā sastādīja 9 124,3 tūkst. latu. Atceļot šo atvieglojumu, tas var radīt pozitīvu fiskālo ietekmi, uz nākamajiem gadiem apmēram 9 000,0 tūkst. latu apmērā, sākot no 2015.gada.   1. no 2014.gada 1.janvāra atcelt nodokļa atvieglojumu par nosacītu kredītprocentu summu (likuma 6.panta 17.daļa);   Atvieglojums spēkā no 2009.gada. Šī uzņēmumu ienākuma nodokļa apmērs 2011.gadā sastādīja 3 981,6 tūkst. latu. Atceļot šo atvieglojumu, tas var radīt pozitīvu fiskālo ietekmi, uz nākamajiem gadiem apmēram 3 200,0 tūkst. latu apmērā, sākot no 2015.gada.   1. no 2015. gada 1. janvāra atcelt esošo mazāk efektīvo atvieglojumu pētniecības un attīstības izmaksām (likuma 13.panta 4.1daļa);   Šī uzņēmumu ienākuma nodokļa apmērs 2007.-2012.gadā vidēji sastādīja 18 tūkst. latu. Atceļot šo atvieglojumu, tas var radīt pozitīvu fiskālo ietekmi, uz nākamajiem gadiem apmēram 20,0 tūkst. latu apmērā, sākot no 2016.gada.   1. atvieglojumu, kas nosaka, ka ar uzņēmumu ienākuma nodokli apliekamo ienākumu var samazināt par summām, kas izmaksātas subsīdiju veidā kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai noteikt līdz 2016.gadam (ieskaitot), izlīdzinot regulējumu ar iedzīvotāju ienākuma nodokli.   Šī uzņēmumu ienākuma nodokļa apmērs 2007.-2012.gadā vidēji sastādīja 9 266,7 tūkst. latu. Atceļot šo atvieglojumu, tas var radīt pozitīvu fiskālo ietekmi, uz nākamajiem gadiem apmēram 9 000,0 tūkst. latu apmērā, sākot no 2018.gada.  Kopējā nodokļa atvieglojumu izmaiņu ietekme:   * **2015.gadā** **-7 620,0 tūkst. latu**   (-2 320,0- 16 979,3 - 520,7+9 000,0+3 200,0)  *jeb* **-10 842,3 tūkst. *euro***  (LVL 7 620,0 = 7 620/0,702804 = 10 842,283197 = EUR 10 842,3);   * **2016.gadā -10 558,8 milj. latu**   (-4 640,1-16 877,5-1 261,2+9 000,0+3 200,0+20,0)  **jeb 15 023,8 tūkst. *euro***  (LVL 10 558,8 = 10 588,8/0,702804 = 15 023,818874 = EUR 15 023,8);   * **2017.gadā -13 366,0 tūkst. latu**   (-5 568,1-16 877,5-3 140,4+9 000,0+3 200,0+20,0)  **jeb -19 018,1 tūkst. *euro***  (LVL 13 366,0 = 13 366,0/0,702804 = 19 018,104620 = EUR 19 018,1).  **Kopējā fiskālā ietekme 2015.gadā būtu -9 572,4 tūkst. *euro*, 2016.gadā -13 753,9 tūkst. *euro* un 2017.gadā -17 748,2 tūkst. *euro*.** | | | | | | | | | | | |
| 6.1. detalizēts ieņēmumu aprēķins | | | | |
| 6.2. detalizēts izdevumu aprēķins | | | | |
| 7. Cita informācija | | | | | *Likuma 6.panta 4.daļu papildinājums ar 18., 19. un 20.punktu* veidos fiskālo ietekmi. Pamatojoties, uz VID datiem, samaksātais privāto augstskolu un koledžu UIN (uzņēmuma ienākuma nodoklis) 2011.gadā sastādīja 645,1 tūkst. latu jeb 917,9 tūkst. *euro*.  (LVL 645,1 = 645 101,00/0,702804 = EUR 917, 894605 = EUR 917,9)  Pieņemot, ka 80% no peļņas tiek gūti no augstskolu un koledžu ieņēmumiem, kas gūti kā samaksa par apmācību, ieskaitot minētajiem mērķiem piešķirtie valsts budžeta līdzekļi (tai skaitā valsts budžeta transfertus), no ieņēmumiem, kas gūti no augstskolas publiski izpildīto un izstādīto (izstādes, koncerti u.tml.) darbu veidā un no augstskolu, koledžu un zinātnisko institūciju ieņēmumiem, kas gūti kā samaksa par veiktajiem pētniecības darbiem. Aprēķinātais nodoklis (20% no esošā UIN) sastādīs 129,0 latus jeb 183,6 tūkst. *euro*.  (645,1 \*0,20= 129,0 tūkst. lati)  Līdz ar to, prognozējamā fiskālā ietekme ik gadu būtu -516,1 tūkst. lati jeb -734,3 tūkst. *euro*.  Likumprojekta fiskālā ietekme ir iekļauta bāzes prognozēs. | | | | | | | | | | | |
|  | | | | | | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | | | | | |
| Nepieciešamie saistītie tiesību aktu projekti | | | | | | | Līdz 2013.gada 1.decembrim Finanšu ministrijai jāizstrādā un finanšu ministram Ministru kabinetā jāiesniedz grozījumi Ministru kabineta 2006.gada 14.jūlija noteikumos Nr.556 „Likuma „Par uzņēmumu ienākuma nodokli” normu piemērošanas noteikumi”, lai nodrošinātu likuma 3.panta 4.8daļā noteikto prasību, kas paredz nerezidentam iesniedzamā nodokļa aprēķina iesniegšanas kārtību un nepieciešamos dokumentus, kā arī lai nodrošinātu likuma 22.panta 13.daļā noteikto, kas paredz kārtību, kādā VID nerezidentam atmaksā nodokļa pārmaksu.  Ekonomikas ministrijai jāizstrādā un ekonomikas ministram Ministru kabinetā jāiesniedz grozījumi Ministru kabineta 2012.gada 24.janvāra noteikumos Nr.78 „Atbalstāmo investīciju projekta apstiprināšanas un īstenošanas kārtība”.  Līdz 2014.gada 1.jūnijam Finanšu ministrijai sadarbībā ar Ekonomikas ministriju un Izglītības un zinātnes ministriju jāizstrādā un finanšu ministram Ministru kabinetā jāiesniedz noteikumu projekts, kas nosaka pētniecības un attīstības darbības atbilstības kritērijus, novērtēšanas, piemērošanas un uzskaites kārtību. | | | | | | | | | |
| Cita informācija | | | | | | | Nav . | | | | | | | | | |
|  | | | | | | | | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | | | | | |
| Saistības pret Eiropas Savienību | | | | Projekts šo jomu neskar. | | | | | | | | | | | | |
| Citas starptautiskās saistības | | | | Projekts šo jomu neskar. | | | | | | | | | | | | |
| Cita informācija | | | | Nav. | | | | | | | | | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | | | | | | | | | |
| Attiecīgā ES tiesību akta datums, numurs un nosaukums | | | | Projekts šo jomu neskar. | | | | | | | | | | | | |
| A | | | | B | | | | | | C | | | | | D | |
|  | | | |  | | | | | |  | | | | |  | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | | Tiesību akts neparedz rīcības brīvību. | | | | | |  | | | | |  | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | | | | | | | | | | |
| Cita informācija | | | | Nav. | | | | | | | | | | | | |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | | | | | | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | | Projekts šo jomu neskar. | | | | | | | | | | |
| A | | | | | | B | | | | | | | C | | | |
| Starptautiskās saistības (pēc būtības), kas izriet no norādītā starptautiskā dokumenta. | | | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. | | | | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. | | | |
| Projekts šo jomu neskar. | | | | | | Projekts šo jomu neskar. | | | | | | | Projekts šo jomu neskar. | | | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | Dokumentā minētās saistības nav pretrunā. | | | | | | | | | | |
| Cita informācija | | | | | | Nav. | | | | | | | | | | |
|  | | | | | | | | | | | | | | | | |
| **VI. Sabiedrības līdzdalība un šīs līdzdalības rezultāti** | | | | | | | | | | | | | | | | |
| Projekts šo jomu neskar. | | | | | | | | | | | | | | | | |
|  | | | | | | | | | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | | | | | | | |
| 1. | | | Projekta izpildē iesaistītās institūcijas | | | | | | | | | VID, Ekonomikas ministrija. | | | | |
| 2. | | | Projekta izpildes ietekme uz pārvaldes funkcijām | | | | | | | | | Projekts šo jomu neskar. | | | | |
| 3. | | | Projekta izpildes ietekme uz pārvaldes institucionālo struktūru.  Jaunu institūciju izveide | | | | | | | | | Projekts šo jomu neskar. | | | | |
| 4. | | | Projekta izpildes ietekme uz pārvaldes institucionālo struktūru.  Esošu institūciju likvidācija | | | | | | | | | Projekts šo jomu neskar. | | | | |
| 5. | | | Projekta izpildes ietekme uz pārvaldes institucionālo struktūru.  Esošu institūciju reorganizācija | | | | | | | | | Projekts šo jomu neskar. | | | | |
| 6. | | | Cita informācija | | | | | | | | | Nav. | | | | |

Ministrs A.Vilks

03.09.2013. 9:40

7410

S.Mačivka, 67095630,

[sandra.macivka@fm.gov.lv](mailto:sandra.macivka@fm.gov.lv)